S-148/2021

Mál þetta, sem var dómtekið 7. september sl., var höfðað með ákæru lögreglustjórans á Norðurlandi eystra, dagsettri 22. febrúar 2021, á hendur A-kk-þgf S-kk-þgf B-x-x, kt. [...], [...], Grindavík, „fyrir líkamsárás, með því að hafa aðfaranótt sunnudagsins 16. júní 2019, fyrir utan Pósthúsbarinn við Skipagötu á Akureyri, slegið A, kt. [...], eitt hnefahögg í andlitið með þeim afleiðingum að hann féll og rak hnakkann í stéttina. Af þessu hlaut hann bólgu á neðri vör og eymsli þar í kring, skurð vinstra megin á vörinni og skurð inna á vörinni og skurð í hársverði sem blæddi talsvert úr.

Telst þetta varða við 1. mgr. 217. gr. almennra hegningarlaga nr. 19/1940, með síðari breytingum.

Þess er krafist að ákærði verði dæmdur til refsingar og greiðslu sakarkostnaðar.

Einkaréttarkrafa:

Vegna málsins gerir A, kt. [...], þá kröfu að ákærði verði dæmdur til að greiða honum skaðabætur að fjárhæð kr. 527.300 ásamt vöxtum samkvæmt 8. gr., sbr. 4. gr. laga nr. 38/2001 um vexti og verðtryggingu frá 16.06.2019 til 19. október 2019, en með dráttarvöxtum skv. 9. gr., sbr. 6. gr. sömu laga frá þeim degi til greiðsludags. Auk þess er gerð krafa um þóknun vegna lögmannskostnaðar samkvæmt mati réttarins eða samkvæmt síðar framlögðum málskostnaðarreikningi, að viðbættum virðisaukaskatti.“

Af hálfur ákærða er krafist vægustu refsingar sem lög leyfa og lækkunar á bótakröfu. Þá er krafist hæfilegrar þóknunar til handa skipuðum verjanda.

Ákærði hefur komið fyrir dóm og játað sök samkvæmt ákæru. Með játningu hans, sem ekki er ástæða til að efa að sé sannleikanum samkvæm, og gögnum málsins, er nægilega sannað að hann hafi gerst sekur um þá háttsemi sem í ákæru er lýst og þar er réttilega heimfærð til refsiákvæða. Verður lagður dómur á málið án frekari sönnunarfærslu, sbr. heimildarákvæði 164. gr. laga nr. 88/2008.

Sakaferill ákærða, að því er hér skiptir máli, er sá að ákærði hlaut dóm þann 5. mars sl. fyrir vörslur fíkniefna, vopnalagabrot, akstur undir áhrifum fíkniefna og án ökuréttar og peningaþvætti. Var refsing ákveðin fangelsi í 10 mánuði, skilorðsbundið í 2 ár. Þá var ákærði sviptur ökurétti í 10 mánuði. Brot þaðsem ákærði ernú sakfelldur fyrir var framið fyrir uppkvaðningu dóms þessa og verður refsing hans því ákveðin sem hegningarauki við hann með vísan til 78. gr. almennra hegningarlaga nr. 19/1940. Verður fyrrgreindur dómur dæmdur upp og ákærða gerð refsing í einu lagi, sbr. 60. gr. almennra hegningarlaga. Refsing ákærða er ákveðin fangelsi í 11 mánuði. Þar sem um hegningarauka er að ræða skal fresta fullnustu refsingarinnar skilorðsbundið, eins og nánar greinir í dómsorði.

Brotaþoli á rétt á miskabótum úr hendi ákærða á grundvelli 26. gr. skaðabótalaga nr. 50/1993. Þykja miskabætur hæfilega ákveðnar 150.000 krónur. Ákærði greiði brotaþola einnig skaðabætur vegna fjártjóns að fjárhæð 27.300 krónur. Um vexti fer sem í dómsorði greinir. Þá greiði ákærði brotaþola 100.000 krónur í málskostnað að teknu tilliti til virðisaukaskatts.

Að kröfu ákæruvalds og með vísan til dómsniðurstöðu verður ákærði dæmdur til greiðslu sakarkostnaðar, þ. m. t þóknun skipaðs verjanda síns, eins og hún ákveðst í dómsorði að virðisaukaskatti meðtöldum.

B-kvk-nf H-kvk-nf aðstoðarmaður dómara kveður upp dóminn.

Dómsorð:

Ákærði, A-kk-nf S-kk-nf B-x-x, sæti fangelsi í 11 mánuði. Fresta ber fullnustu refsingarinnar og skal hún falla niður að liðnum tveimur árum frá uppsögu þessa dóms að telja, haldi ákærði almennt skilorð 57. gr. almennra hegningarlaga nr. 19/1940.

Ákærði greiði A 1 77.3 00 krónur, ásamt vöxtum samkvæmt 8. gr. laga nr. 38/2001 um vexti og verðtryggingu frá 16. júní 2019 til 11. nóvember 2019, en með dráttarvöxtum samkvæmt 1. mgr. 6. gr. sömu laga frá þeim degi til greiðsludags. Ákærði greiði A100.000 krónur í málskostnað.

Ákærði greiði 96.950 krónur í sakarkostnað, þ. m. t. þóknun skipaðs verjanda hans, U-kk-ef A-kk-ef E-kk-ef lögmanns, 94.240 krónur.